Parlamento

Ha moderno nga politika ngan kasaysayan, an parlamento (Iningles: parliament) usa nga lehislatibo nga lawas hin kagamhanan. Ha kasahiran, an moderno nga parlamento may-ada tulo nga ginbubuhat: tinaglawas han mamimili, nahihimo hin balaud, ngan nagbabantay han gobyerno pinaagi hin mga hearing ngan pampangutana.

Ini nga termino pareho ha ideya han senado, synod o kongreso, ngan agsob gingagamit ha mga nasud nga may-ada monarkiya anay o ha pagkayana, usa nga porma hin gobyerno kun diin an monarkiya amo an ulo. Ha iba nga konteksto, an paggamit hini in nakarestrikto ha pulong nga parlamentaryo nga sistema, bisan gingagamit liwat ini ha pagtulidong han lehislatura han pipira nga sistema presidensyal (sugad han parlemento ha Fransya), bisan diri ini amo an opisyal nga ngaran.

Ka kasaysayan, ito mga parlamento naglalakip han dirudilain nga klase hin deliberasyon, konsultasyon, ngan mga assembliya panhudikatura, sugad han mga parlemento medieval.